wannaphong/clean_thaiwikipedia huggingface dataset:
# เอบรอฮีม แรอีซี
เอบรอฮีม แรอีโซลซอดอที (14 ธันวาคม ค.ศ. 1960 – 19 พฤษภาคม ค.ศ. 2024) โดยทั่วไปรู้จักกันในชื่อ เอบรอฮีม แรอีซี (,) เป็นนักการเมืองชาวอิหร่านที่ดำรงตำแหน่งประธานาธิบดีอิหร่านคนที่ 8 ตั้งแต่ ค.ศ. 2021 จนกระทั่งเสียชีวิตใน ค.ศ. 2024 เขาเคยดำรงตำแหน่งสำคัญอย่างประธานสำนักงานสอบสวนกลาง อัยการสูงสุด และประธานศาลสูงสุดเป็นอาทิ เขายังเคยเป็นอาจารย์ใหญ่และนักกฎหมายอิสลามก่อนที่จะได้รับเลือกเป็นประธานาธิบดีหลังการเลือกตั้งใน ค.ศ. 2021

19 พฤษภาคม 2024 ประธานาธิบดีแรอีซี พร้อมด้วยรัฐมนตรีว่าการกระทรวงต่างประเทศ และเจ้าหน้าที่หลายคน ประสบอุบัติเหตุเฮลิคอปเตอร์ตกบริเวณใกล้แวร์แซฆอน ภายหลังสื่อของรัฐยืนยันว่าทุกคนเสียชีวิต

 ประวัติ 
แรอีซีเกิดที่เมืองแมชแฮด เมืองใหญ่อันดับสองของอิหร่าน บิดาของเขาซึ่งเป็นผู้นำศาสนาเสียชีวิตขณะที่เขามีอายุห้าขวบ แรอีซีเข้าศึกษาโรงเรียนศาสนาที่เมืองโกมเมื่อมีอายุสิบห้าปีWho is "Ayatollah Ra'isi"? tasnimnews.com Retrieved 13 July 2021 ต่อมาแรอีซีเข้าร่วมในการปฏิวัติอิสลามเพื่อโค่นล้มระบอบกษัตริย์และสถาปนาระบอบสาธารณรัฐ แรอีซีจบการศึกษาสูงสุดระดับปริญญาเอกสาขากฎหมายเอกชนจากมหาวิทยาลัยโมแทแฮรีในกรุงเตหะรานPicture of Mr. Ra'isi's doctoral degree in jurisprudence and law iribnews.ir, retrieved 14 July 2021 ซึ่งเป็นมหาวิทยาลัยขนาดเล็กมาก

แรอีซีเริ่มทำงานในฐานะอัยการตั้งแต่ปี 1981 และได้ย้ายเข้ามาในตำแหน่งรองอัยการกรุงเตหะรานในปี 1985 ขณะมีอายุยี่สิบห้าปี จากนั้น แรอีซีเริ่มได้รับความสนใจจากอายะตุลลอฮ์รูฮุลลอฮ์ โคมัยนีในปี 1988 ซึ่งในปีดังกล่าว แรอีซีได้รับแต่งตั้งให้เป็นหนึ่งในคณะผู้พิพากษาจำนวนสี่คนที่ทำการตัดสินคดีของนักโทษการเมืองที่เป็นสมาชิกมุญาฮิดีนประชาชนอิหร่าน คาดการณ์ว่ามีนักโทษการเมืองหลายพันคนที่ถูกพิพากษาประหารชีวิตและถูกฝังในหลุมศพโดยไม่ระบุชื่อ จนทำให้เขาได้รับฉายา "จอมเชือดแห่งเตหะราน"บีบีซี. อิหร่าน : บราฮิม ไรซี ประธานาธิบดีคนใหม่ผู้มีแนวคิดอนุรักษนิยมสุดโต่ง กับฉายา "จอมเชือดแห่งเตหะราน" 6 สิงหาคม 2021 แรอีซีพยายามปฏิเสธว่าตัวเขาไม่ได้มีบทบาทในการสั่งประหาร แต่ก็ระบุว่าการประหารดังกล่าวเป็นสิ่งชอบธรรมแล้วตามหลัก "ฟัตวา" ของอายะตุลลอฮ์โคมัยนี มีหลักฐานบ่งชี้ว่าการประหารหมู่ที่เกิดขึ้น ทำให้แรอีซีหลุดจากการถูกวางตัวให้เป็นผู้สืบทอดอำนาจของอายะตุลลอฮ์โคมัยนี 

หลังการอสัญกรรมของอายะตุลลอฮ์โคมัยนี ตำแหน่งผู้นำสูงสุดคนใหม่ตกเป็นของแอลี ฆอเมเนอี แรอีซีดำรงตำแหน่งอัยการกรุงเตหะรานระหว่างปี 1989–1994, ประธานสำนักงานสอบสวนกลางระหว่างปี 1994–2004, รองประธานศาลสูงสุดระหว่างปี 2004–2014, อัยการสูงสุดระหว่างปี 2014–2016 จากนั้นเขาลงสมัครท้าชิงตำแหน่งประธานาธิบดีในปี 2017 แต่พ่ายแพ้ให้แก่แฮแซน โรว์ฮอนี ต่อมาเขาได้ดำรงตำแหน่งประธานศาลสูงสุดระหว่างปี 2019–2021 จากนั้นเขาลงสมัครท้าชิงตำแหน่งประธานาธิบดีอีกครั้งในปี 2021 และได้รับชัยชนะด้วยคะแนนเสียง 62% ของผู้มาใช้สิทธิ์

 นักเคลื่อนไหวในตลาดทุนประท้วงประธานาธิบดีอิหร่าน 
หลังจาก 6 เดือนนับจากการเข้ารับตำแหน่งของ Ebrahim Raisi สถานการณ์ของตลาดทุนยังคงน่าผิดหวัง ดัชนีรวมของตลาดหลักทรัพย์เตหะรานลดลงมากกว่า 30,000 หน่วยในระหว่างการซื้อขายวันนี้ และแตะระดับ 1 ล้าน 275,000 หน่วย ในสถานการณ์นี้ เมื่อหุ้นในตลาดส่วนใหญ่ติดลบ ผู้ถือหุ้นได้ติดเทรนด์แฮชแท็ก "First_Priority_Stock Exchange" ในพื้นที่เสมือน แฮชแท็กนี้สร้างขึ้นเพื่อประท้วงพฤติกรรมนิ่งเฉยของประธานาธิบดีและทีมเศรษฐกิจของเขาเกี่ยวกับสถานะของเมืองหลวง และอ้างถึงคำสัญญาของ Ebrahim Raisi ก่อนการเลือกตั้งว่าตลาดหุ้นจะมีความสำคัญอันดับแรกของรัฐบาลของเขา
# เจ้าชายเชห์ซาเด เมห์เหม็ด อับดุลคาริม
เจ้าชายเชห์ซาเด เมห์เหม็ด อับดุลคาริม  ประสูติเมื่อวันที่ 27 มิถุนายน 2449 เป็นพระโอรสใน เจ้าชายเมเหม็ด เซลิม และ นูเฟอร์ ฮานิม เป็นพระราชนัดดาใน สุลต่านอับดุล ฮามิดที่ 2 ทรงได้รับการศึกษาที่วิทยาลัยกาลาตาซาราย ณ อิสตันบูล และในปี 2476 ทรงได้รับเชิญให้เสด็จ ณ ประเทศญี่ปุ่น โดยในฐานะแขกของรัฐบาล สันนิษฐานว่าน่าจะใช้สถานะของพระองค์ในฐานะผู้อ้างสิทธิ์ราชบัลลังก์ออตโตมันเพื่อช่วยเหลือจักรวรรดิญี่ปุ่น ในการรุกรานของชาติมุสลิม ในเอเชียกลาง ที่ขัดแย้งกับสหภาพโซเวียต

พระองค์ทรงเสกสมรสกับ นเหม็ด ฮานิม (25 ธันวาคม พ.ศ. 2454 – 4 สิงหาคม พ.ศ. 2524) ที่ อเลปโป ณ ประเทศซีเรีย เมื่อวันที่ 24 กุมภาพันธ์ พ.ศ. 2473 และหย่าร้างในปี พ.ศ. 2474 มีพระโอรส 2 พระองค์ ซึ่งล้วนแล้วได้ดำรงพระอิสริยยศเป็น เจ้าชายประมุขแห่งออตโตมัน ทั้งสิ้น คือ
เจ้าชายดุนดาร์ อาลี ออสมัน
เจ้าชายฮารุน ออสมัน

เจ้าชายเชห์ซาเด เมห์เหม็ด อับดุลคาริม สิ้นพระชนม์ลงเมื่อวันที่ 3 สิงหาคม 2478 สิริพระชันษาได้เพียง 29 ปี 
 อ้างอิง 
"Cemil Aydin, "Japan's Pan-Asianism and the Legitimacy of Imperial World Order, 1931–1945", The Asia-Pacific Journal, Vol. 6, Issue 3, No. 0, March 12, 2008". Japanfocus.org. Retrieved 2016-01-03.
Asia.boun
A. Merthan Dündar (2006). Pan-İslâmizm'den Büyük Asyacılığa: Osmanlı İmparatorluğu, Japonya ve Orta Asya. Ötüken Neșriyat. ISBN 978-975-437-579-4.
# เจ้าหญิงเนมิกา สุลต่าน
เจ้าหญิงเนมิกา สุลต่าน  ประสูติเมื่อวันที่ 9 มีนาคม 2431 เป็นพระธิดาใน เจ้าชายเมเหม็ด เซลิม และ อิราเยีย ฮานิม เป็นพระราชนัดดาใน สุลต่านอับดุล ฮามิดที่ 2 เป็นพระเชษฐภคินีต่างพระชนนีใน เจ้าชายเชห์ซาเด เมห์เหม็ด อับดุลคาริม เป็นพระปิตุจฉา (ป้าฝ่ายพ่อ) ใน 2 พระประมุขแห่งราชวงศ์ออตโตมันคือ เจ้าชายดุนดาร์ อาลี ออสมัน และ เจ้าชายฮารุน ออสมัน โดยพระมารดาของพระองค์ เป็นพระภคินีใน นาซิเคดา กาดิน พระชายาพระองค์แรกใน สุลต่านเมห์เหม็ดที่ 6 ทรงมีพระเชษฐาร่วมพระอุทร คือ เจ้าชายเมห์เหม็ต แต่สิ้นพระชนม์ในวัยทารก ต่อมา เมื่อพระชันษาได้ราว 16 ปี พระมารดาของพระองค์ก็ถึงแก่กรรม 

พระองค์ทรงเสกสมรสกับ อาลี คานัน เบ เมื่อวันที่ 22 มิถุนายน พ.ศ. 2454 ในพระราชวังยิลดิซ ทั้งคู่ได้รับพระราชวังโกเตรป เป็นที่ประทับ พระองค์ทรงให้กำเนิดพระธิดาคนแรกนามว่า ฟัตมา เฟทิเย ฮานิมัสสุลต่าน เมื่อวันที่ 13 พฤศจิกายน พ.ศ. 2455 สามปีต่อมาเมื่อวันที่ 14 กันยายน พ.ศ. 2458 ได้ให้กำเนิดพระโอรสคือ สุลต่านซาดี อิบราฮิม เบ ถัดจากนั้นอีกสี่ปีต่อมา ในวันที่ 1 มีนาคม พ.ศ. 2463 ได้ให้กำเนิดพระโอรสอีกคนหนึ่ง นามว่า สุลต่านซาดี คาซิม เบ ในพระราชวังโกเตรป พระสวามีของพระองค์เป็นวิศวกรเหมืองแร่คนแรกของตุรกีที่ไปศึกษาต่อต่างประเทศ ภายหลังการหลับหนีและการพลัดถิ่นของราชวงศ์ออตโตมัน ในเดือนมีนาคม พ.ศ. 2467 ครอบครัวของพระองค์ได้ตั้งรกรากอยู่ใน ปารีส ประเทศฝรั่งเศส และได้ให้กำเนิดพระธิดาคนเล็ก คือ เออร์ไมต์ ซาเตีย ฮานิมัสสุลต่าน เมื่อวันที่ 15 มกราคม พ.ศ. 2470 ต่อมาครอบครัวพระองค์ได้ย้ายไป ณ เลบานอน ซึ่งที่นั่น พระสวามีของพระองค์ดำรงตำแหน่งทางการเมือง โดยเป็นนายกเทศมนตรีของเมืองตริโปลี (เลบานอน) ต่อมาในปี 2505 พระสวามีของพระองค์ได้ถึงแ่กรรม 

ในปี 2495 พระองค์ได้ย้ายกลับไปประเทศตุรกี อีกครั้ง เนื่องจากตอนนั้น สภาวะความตึงเครียดของรัฐบาลและประชาชนลดน้อยลง และได้สิ้นพระชนม์ ณ อิสตันบูล ประเทศตุรกี เมื่อวันที่ 6 กันยายน พ.ศ. 2512 สิริพระชันษาได้ 81 ปี
 อ้างอิง 
 Order of the House of Osman
 Order of the Medjidie, Jeweled
 Order of Charity, 1st Class
# คณะกรรมการโอลิมปิกแห่งชาติอเมริกันซามัว
คณะกรรมการโอลิมปิกแห่งชาติอเมริกันซามัว (, รหัสไอโอซี: ASA) เป็นคณะกรรมการโอลิมปิกแห่งชาติที่เป็นตัวแทนของประเทศอเมริกันซามัวสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2530 มีสำนักงานใหญ่ตั้งอยู่ที่ประเทศอเมริกันซามัว เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอเมริกันซามัวเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกออสเตรเลีย
คณะกรรมการโอลิมปิกออสเตรเลีย (AOC, รหัสไอโอซี: AUS) เป็นคณะกรรมการโอลิมปิกแห่งชาติที่เป็นตัวแทนของประเทศออสเตรเลียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2438 มีสำนักงานใหญ่ตั้งอยู่ที่ประเทศออสเตรเลีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากออสเตรเลียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกและกีฬาแห่งชาติหมู่เกาะคุก
คณะกรรมการโอลิมปิกแห่งชาติและกีฬาหมู่เกาะคุก (, รหัสไอโอซี: COK) เป็นคณะกรรมการโอลิมปิกแห่งชาติที่เป็นตัวแทนของประเทศหมู่เกาะคุกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2529 มีสำนักงานใหญ่ตั้งอยู่ที่ประเทศหมู่เกาะคุก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะคุกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกสหพันธรัฐไมโครนีเชีย
คณะกรรมการโอลิมปิกสหพันธรัฐไมโครนีเชีย (, รหัสไอโอซี: FSM) เป็นคณะกรรมการโอลิมปิกแห่งชาติที่เป็นตัวแทนของสหพันธรัฐไมโครนีเชียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2538 มีสำนักงานใหญ่ตั้งอยู่ที่ประเทศสหพันธรัฐไมโครนีเชีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหพันธรัฐไมโครนีเชียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# สมาคมกีฬาและคณะกรรมการโอลิมปิกแห่งชาติฟีจี
สมาคมกีฬาและคณะกรรมการโอลิมปิกแห่งชาติฟีจี (FASANOC, รหัสไอโอซี: FIJ) เป็นคณะกรรมการโอลิมปิกแห่งชาติที่เป็นตัวแทนของประเทศฟีจีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2492 มีสำนักงานใหญ่ตั้งอยู่ที่ประเทศฟีจี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากฟีจีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# ผิวหนังเขียว
ผิวหนังเขียว, อาการเขียว หรือ อาการเขียวคล้ำ  เป็นการเปลี่ยนสีของผิวหนังหรือเยื่อมิวคัสเป็นสีออกน้ำเงินถึงม่วง เกิดจากเนื้อเยื่อใกล้พื้นผิวของผิวหนังมีความเข้มข้นของออกซิเจนต่ำ ข้อมูลอิงจากงานศึกษาของ Lundsgaard และ Van Slyke ระบุว่าLundsgaard C, Van Slyke DD. Cyanosis. Medicine. 2(1):1-76. โดยดั้งเดิมแล้วถือส่าจะเกิดเมื่อมีความเข้มข้นมากกว่า 5.0 g/dL ของ ดีออกซีเฮโมโกลบิน ค่านี้มาจากค่าประมาณความเข้มข้นในหลอดเลือดฝอย ซึ่งได้ากค่าเฉลี่ยของการวัดในหลอดเลือดแดงเทียบกับหลอดเลือดดำCyanosis. Lundsgaard C, Van SD, Abbott ME.  Cyanosis. Can Med Assoc J 1923 Aug;13(8):601-4. เนื่องจากการคาดการณ์การเกิดออกซิเจนต่ำในปัจจุบันมักนำมาจากการวัดก๊าซในหลอดเลือดแดงหรือจากการพัลส์ออกซิเมทรี (pulse oximetry) ซึ่งเป็นไปได้ว่าเป็นค่าประมาณมากเกินจริง เพราะปรากฏหลักฐานที่แสดงว่าระดับดีออกซีเฮโมโกลบินที่ 2.0 g/dL สามารถเกิดผิวเขียวได้Goss GA, Hayes JA, Burdon JG. Deoxyhaemoglobin concentrations in the detection of central cyanosis. Thorax 1988 Mar;43(3):212–13.

ชื่อในภาษาอังกฤษ cyanosis แปลตรงตัวว่า "โรคสีน้ำเงิน" หรือ "อาการน้ำเงิน" มาจากชื่อของสีฟ้า (cyan) ซึ่งมาจากคำภาษากรีกที่แปลง่าสีน้ำเงิน (cyanós (κυανός))
# คณะกรรมการโอลิมปิกแห่งชาติกวม
คณะกรรมการโอลิมปิกแห่งชาติกวม (, รหัสไอโอซี: GUM) เป็นคณะกรรมการโอลิมปิกแห่งชาติที่เป็นตัวแทนของประเทศกวมสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2519 มีสำนักงานใหญ่ตั้งอยู่ที่ประเทศกวม เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกวมเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# แจวอด โฟรูฆี
แจวอด โฟรูฆี (11 กันยายน ค.ศ. 1979 –) เป็นนักกีฬายิงปืนชาวอิหร่าน เขาเป็นตัวแทนของประเทศอิหร่านเข้าแข่งขันโอลิมปิกฤดูร้อน 2020 ที่โตเกียว ประเทศญี่ปุ่น ในรายการปืนสั้นอัดลม 10 เมตรชาย และปืนสั้นอัดลม 10 เมตรทีมผสม

ก่อนที่โฟรูฆีจะมาเป็นนักกีฬายิงปืนเขาเป็นบุรุษพยาบาลในกองพิทักษ์ปฏิวัติอิสลาม (IRGC) ซึ่งประจำการในประเทศซีเรียในปี ค.ศ. 2012-13 โดยเป็นส่วนหนึ่งกองบริการทางการแพทย์

 ประวัติ 
ในการแข่งขันยิงปืนชิงแชมป์เอเชีย 2019 ที่โดฮา เขาได้รับเหรียญทองแดงในรายการปืนสั้นอัดลม 10 เมตรชายและปืนสั้นอัดลม 10 เมตรทีมผสม

โฟรูฆีได้เข้าแข่งขันโอลิมปิกฤดูร้อน 2020 ที่โตเกียว เขาได้รับเหรียญทองในรายการปืนสั้นอัดลม 10 เมตรชาย ด้วยคะแนน 244.8 คะแนน และได้สร้างสถิติโอลิมปิกใหม่ นอกจากนี้เขายังเป็นนักกีฬาชาวอิหร่านคนแรกที่ได้รับเหรียญทองในกีฬายิงปืนโอลิมปิก และเขายังเป็นผู้ที่ได้รับเหรียญทองเมื่ออายุ 41 ปี ทำให้เขาเป็นผู้ชนะเลิศเหรียญที่อายุเยอะที่สุดในอิหร่าน
# คณะกรรมการโอลิมปิกแห่งชาติหมู่เกาะมาร์แชลล์
คณะกรรมการโอลิมปิกแห่งชาติหมู่เกาะมาร์แชลล์ (, รหัสไอโอซี: MHL) เป็นคณะกรรมการโอลิมปิกแห่งชาติที่เป็นตัวแทนของหมู่เกาะมาร์แชลล์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2544 มีสำนักงานใหญ่ตั้งอยู่ที่สาธารณรัฐหมู่เกาะมาร์แชลล์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสาธารณรัฐหมู่เกาะมาร์แชลล์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# กีฬาปัญจกีฬาสมัยใหม่ในโอลิมปิกฤดูร้อน 2020 – บุคคลชาย
การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 – บุคคลชาย เป็น 1 ใน 2 รายการแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-7 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการบุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 36 คน จาก 26 ประเทศโดยประมาณ

 ภูมิหลัง 

การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1912

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบพฤหัสบดี, 5 สิงหาคม 202113:00ฟันดาบ (รอบจัดอันดับ) เสาร์, 7 สิงหาคม 202114:30ว่ายน้ำ15:45ฟันดาบ (รอบโบนัส) 17:15ขี่ม้า19:30ผสม วิ่ง/ยิงปืน

 ผลการแข่งขัน 
 อันดับนักกีฬาประเทศว่ายน้ำเวลา (pts)ฟันดาบ+Victories (pts)ขี่ม้าเวลา (pts)ผสมเวลา (pts)รวม โจ ชุง   25+ (250)    250 Alexander Lifanov   25+ (250)     250 Ilya Palazkov    24+ (244)    244 Justinas Kinderis    24+ (244)    244 Jung Jin-hwa    23+ (238)    238 Jan Kuf    23+ (238)    238 Pāvels Švecovs    22+ (232)    232 Pavlo Tymoshchenko    22+ (232)    232 Jun Woong-tae    21+ (226)    226 Ádám Marosi    20+ (220)    220 Valentin Prades    19+ (214)    214 Łukasz Gutkowski    19+ (214)    214 Sebastian Stasiak    18+ (208)    208 Gustav Gustenau    18+ (208)    208 Ahmed Elgendy    18+ (208)    208 James Cooke    18+ (208)    208 Esteban Bustos    18+ (208)    208 Luo Shuai    18+ (208)    208 Valentin Belaud    18+ (208)    208 Duilio Carrillo    17+ (202)    202 Ahmed Hamed    16+ (196)    196 Martin Vlach    16+ (196)    196 Aleix Heredia    16+ (196)    196 Fabian Liebig    16+ (196)    196 Amro El Geziry    16+ (196)    196 Li Shuhuan    16+ (196)    196 Róbert Kasza    15+ (190)    190 Pavel Ilyashenko    15+ (190)    190 Charles Fernández    13+ (178)    178 Shohei Iwamoto    12+ (172)    172 Álvaro Sandoval    11+ (166)    166 Patrick Dogue    11+ (166)    166 Sergio Villamayor    11+ (166)    166 Lester Ders    10+ (160)    160 Ed Fernon    9+ (154)    154 Alexander Savkin    7+ (142)    142
# คณะกรรมการโอลิมปิกปาปัวนิวกินี
คณะกรรมการโอลิมปิกปาปัวนิวกินี (, รหัสไอโอซี: PNG) เป็นคณะกรรมการโอลิมปิกแห่งชาติที่เป็นตัวแทนของประเทศปาปัวนิวกินีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2517 มีสำนักงานใหญ่ตั้งอยู่ที่ประเทศปาปัวนิวกินี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาปัวนิวกินีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกนาอูรู
คณะกรรมการโอลิมปิกนาอูรู (, รหัสไอโอซี: NRU) เป็นคณะกรรมการโอลิมปิกแห่งชาติที่เป็นตัวแทนของประเทศนาอูรูสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2534 มีสำนักงานใหญ่ตั้งอยู่ที่ประเทศนาอูรู เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากนาอูรูเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกแห่งชาติคิริบาส
คณะกรรมการโอลิมปิกแห่งชาติคิริบาส (, รหัสไอโอซี: KIR) เป็นคณะกรรมการโอลิมปิกแห่งชาติที่เป็นตัวแทนของประเทศคิริบาสสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2545 มีสำนักงานใหญ่ตั้งอยู่ที่ประเทศคิริบาส เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคิริบาสเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกแห่งชาติปาเลา
คณะกรรมการโอลิมปิกแห่งชาติปาเลา (, รหัสไอโอซี: PLW) เป็นคณะกรรมการโอลิมปิกแห่งชาติที่เป็นตัวแทนของประเทศปาเลาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2542 มีสำนักงานใหญ่ตั้งอยู่ที่ประเทศปาเลา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาเลาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# คณะกรรมการโอลิมปิกนิวซีแลนด์
คณะกรรมการโอลิมปิกนิวซีแลนด์ (, ก่อนปี พ.ศ. 2537 ใช้ชื่อว่า New Zealand Olympic and Commonwealth Games Association, รหัสไอโอซี: NZL) เป็นคณะกรรมการโอลิมปิกแห่งชาติที่เป็นตัวแทนของประเทศนิวซีแลนด์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2454 มีสำนักงานใหญ่ตั้งอยู่ที่ประเทศนิวซีแลนด์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากนิวซีแลนด์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
# อัลมัสอูดี
อะบูลฮะซัน อะลี อิบน์ อัลฮุซัยน์ อิบน์ อะลี อัลมัสอูดี (ประมาณ ค.ศ. 896–956) เป็นนักประวัติศาสตร์ นักภูมิศาสตร์ และนักเดินทางชาวอาหรับ ซึ่งบางครั้งได้รับการขนานนามว่าเป็น "เฮอรอโดทัสของชาวอาหรับ" อัลมัสอูดีเป็นนักเขียนผู้รู้รอบด้านที่มีผลงานทั้งด้านเทววิทยา ประวัติศาสตร์ (อิสลามและสากล) ภูมิศาสตร์ วิทยาศาสตร์ธรรมชาติ และปรัชญามากกว่า 20 อัน ผลงานชิ้นเอกของเขาคือ มุรูญุษษะฮับวะมะอาดินิลเญาฮัร  ที่มีเนื้อหาเกี่ยวกับประวัติศาสตร์สากล ภูมิศาสตร์ที่อิงวิทยาศาสตร์ การวิพากษ์สังคม และชีวประวัติJohn L. Esposito (ed.), The Oxford Dictionary of Islam, Oxford University Press (2004), p. 195
# แฟแรแวแฮร์
thumb|หินสลักในเมืองโบราณเปอร์เซเปอลิส ประเทศอิหร่าน
แฟแรแวแฮร์  มีอีกชื่อว่า โฟโรว์แฮร์  หรือ แฟร์เรคียอนี  เป็นหนึ่งในสัญลักษณ์ที่เป็นที่รู้จักมากที่สุดของศาสนาโซโรอัสเตอร์ ศาสนาอิหร่านที่กลุ่มชนอิหร่านส่วนใหญ่เคยนับถือก่อนที่มุสลิมพิชิตจักรวรรดิเปอร์เซียใน ซึ่งนำไปสู่การล่มสลายของจักรวรรดิซาเซเนียนและการอพยพของชาวโซโรอัสเตอร์จำนวนมากไปที่อินเดียทันที เพื่อรักษาอัตลักษณ์ทางศาสนาและหลบหนีจากการเบียดเบียนของมุสลิม มีการตีความหลายแบบว่าแฟแรแวแฮร์มีความหมายว่าอะไร และยังไม่มีฉันทามติสากลที่เป็นรูปธรรมเกี่ยวกับความหมายของมัน อย่างไรก็ตาม ส่วนใหญ่เชื่อว่าแฟแรแวแฮร์เป็นรูปสัญลักษณ์ของ ฟราวาชี หรือจิตวิญญาณของแต่ละบุคคลตามความเชื่อในศาสนาโซโรอัสเตอร์

แฟแรแวแฮร์เป็นหนึ่งในสัญลักษณ์สมัยก่อนการเข้ามาของศาสนาอิสลามที่เป็นที่รู้จักมากที่สุดของประเทศอิหร่าน และชาวอิหร่านในเอเชียตะวันตกและใต้มักใส่เป็นจี้ แม้จะมีต้นกำเนิดจากความเชื่อทางศาสนา แต่แฟแรแวแฮร์ได้กลายมาเป็นสัญลักษณ์ทางฆราวาสและวัฒนธรรม ส่วนใหญ่มักใช้เป็นการรวมอัตลักษณ์ชาตินิยมอิหร่าน
# อิบน์ เฮาก็อล
thumb|right|แผนที่ทะเลแคสเปียนในคริสต์ศตวรรษที่ 10 โดยอิบน์ เฮาก็อล
thumb|right|แผนที่ทะเลแคสเปียนในคริสต์ศตวรรษที่ 10 โดยอิบน์ เฮาก็อล
มุฮัมมัด อะบูลกอซิม อิบน์ เฮาก็อล (เกิดที่นุศ็อยบิน เมโสโปเตเมียตอนบน)Soucek, Svat, A History of Inner Asia (Cambridge University Press:2000), p.73. เป็นนักเขียน นักภูมิศาสตร์ และผู้บันทึกเหตุการณ์มุสลิมชาวอาหรับในคริสต์ศตวรรษที่ 10 เขาออกเดินทางสำรวจระหว่าง ค.ศ. 943 ถึง 969Ludwig W. Adamec (2009), Historical Dictionary of Islam, p.137. Scarecrow Press. . ผลงานสำคัญที่เขาเขียนใน ค.ศ. 977 มีชื่อว่า ศูเราะตุลอัรฎ์ ("โฉมหน้าของแผ่นดิน") ปีที่เขาเสียชีวิตซึ่งคะเนจากงานเขียนของเขาเป็นปีหลัง ฮ.ศ. 368/ค.ศ. 978
# เจ้าชายแอร์ทูรุล อ็อสมัน
เจ้าชายแอร์ทูรุล ออสมัน เอเฟนดี (; 18 สิงหาคม ค.ศ. 1912 – 23 กันยายน ค.ศ. 2009) รู้จักกันในพระนาม ออสมัน แอร์ทูรุล ออสมาโนลู  ตามกฎหมายนามสกุลของสาธารณรัฐตุรกี เป็นเจ้าชายแห่งจักรวรรดิออตโตมันและพระประมุของค์ที่ 43 แห่งตระกูลออสมันใน ค.ศ. 1994 จนกระทั่งสิ้นพระชนม์

ก่อนหน้าการล้มล้างระบอบกษัตริย์ในวันที่ 1 พฤศจิกายน ค.ศ. 1922 ออสมันได้รับการเรียกขานพระนามเป็น เชฮ์ซาเด แอร์ทูรุล ออสมัน เอเฟนดี ฮัซเรตเลรี  เจ้าชายแห่งจักรวรรดิออตโตมันThe style remained available to him thereafter as international protocol dictates that former Monarchs and members of non-abdicated royal families still retain the use of their style and title for the duration of their lifetime, but both die with them. For example, Greece's deposed king is still technically His Majesty King Constantine II of the Hellenes, as a personal title, not a constitutional office, since the abolition of the monarchy by the Hellenic Republic in 1974. พระองค์เป็นที่รู้จักในประเทศตุรกีในฐานะ "ออตโตมันองค์สุดท้าย"

พระประวัติ
เจ้าชายแอร์ทูรุล ออสมันประสูติในวันที่ 18 สิงหาคม ค.ศ. 1912 ที่พระราชวังนีชันทาชือในอิสตันบูล

ใน ค.ศ. 1924 ขณะกำลังศึกษาที่เวียนนา ประเทศออสเตรีย พระองค์ได้รับข่าวว่าสมาชิกพระราชวงศ์ของสุลต่านทั้งหมดถูกเนรเทศ พระองค์ประทับที่สหรัฐใน ค.ศ. 1933 และภายหลังอาศัยอยู่ในนครนิวยอร์ก พระองค์ศึกษาที่ Sciences Po ปารีส 

หลัง ค.ศ. 1945 ออสมันทรงใช้ชีวิตอย่างสมถะที่แมนฮัตตัน โดยประทับในอพาร์ทเมนท์สองห้องนอนเหนือภัตตาคาร พระองค์เสด็จกลับประเทศตุรกีใน ค.ศ. 1992 หลังได้รับเชิญจากรัฐบาล ในเวลานั้น พระองค์ทอดพระเนตรเห็นว่า "ประชาธิปไตยทำงานได้ดีในประเทศตุรกี"Bilefsky, Dan. "Weary of Modern Fictions, Turks Glory in Splendor of Ottoman Past," New York Times. 5 December 2009. พระองค์กลายเป็นพระประมุของค์ที่ 43 แห่งตระกูลออสมันใน ค.ศ. 1994

ออสมันได้รับหนังสือเดินทางและความเป็นพลเมืองตุรกีใน ค.ศ. 2004

พระองค์สิ้นพระชนม์จากไตวายขณะบรรทม ตอนพระชนมายุ 97 พรรษาในวันที่ 23 กันยายน ค.ศ. 2009 เจ้าชายประทับอยู่ในโรงพยาบาลอนุสรณ์ของอิสตันบูลก่อนจะสิ้นพระชนม์เป็นเวลาหนึ่งสัปดาห์ พืธีพระศพของออสมันจัดขึ้นที่มัสยิดสุลต่านอาเหม็ดในอิสตันบูลเมื่อวันที่ 26 กันยายน พระวรกายถูกฝังถัดจากสุลต่านอับดุล ฮามิดที่ 2 พระอัยกา ในย่าน Çemberlitaş ของอิสตันบูล โลงพระศพได้รับการคลุมด้วยธงจักรวรรดิออตโตมัน และมีรัฐมนตรีหลายคนของตุรกีเข้าร่วมพิธีพระศพด้วย
# เอฟเอคอมมิวนิตีชีลด์ 2021
เอฟเอคอมมิวนิตีชีลด์ 2021 (หรือ เอฟเอคอมมิวนิตีชีลด์ภายใต้การสนับสนุนของแมคโดนัลด์ ด้วยเหตุผลด้านการสนับสนุน) เป็นการแข่งขันเอฟเอคอมมิวนิตีชีลด์ครั้งที่ 99 ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมาอย่างแมนเชสเตอร์ซิตีกับทีมชนะเลิศเอฟเอคัพฤดูกาลที่แล้วอย่างเลสเตอร์ซิตี แมนเชสเตอร์ซิตีกลับมาแข่งขันในรายการนี้อีกครั้งหลังจากที่พวกเขาเอาชนะการยิงลูกโทษเหนือลิเวอร์พูล 5–4 หลังจากที่เสมอกัน 1–1 ในปี 2019 ในขณะที่เลสเตอร์ซิตีกลับมาเล่นในรายการนี้หลังจากที่พวกเขาแพ้แมนเชสเตอร์ยูไนเต็ด 2–1 ในปี 2016 เกมจะแข่งขันในวันที่ 7 สิงหาคม ค.ศ. 2021 ที่สนามกีฬาเวมบลีย์ในลอนดอน

อาร์เซนอลเป็นแชมป์เก่าจากการชนะเลิศเอฟเอคอมมิวนิตีชีลด์ 2020 แต่พวกเขาหมดสิทธิ์ป้องกันแชมป์เนื่องจากไม่สามารถคว้าแชมป์พรีเมียร์ลีกหรือเอฟเอคัพในฤดูกาลที่แล้วได้

การแข่งขันจะถ่ายทอดสดทางช่องไอทีวี นี่เป็นครั้งแรกที่เอฟเอคอมมิวนิตีชีลด์จะถ่ายทอดสดทางฟรีทีวีหลังจากครั้งล่าสุดในปี 2012 ซึ่งก็ออกอากาศทางไอทีวีเช่นกัน

 ภูมิหลัง  

เลสเตอร์ซิตีชนะเลิศเอฟเอคัพเป็นสมัยแรกของพวกเขาหลังจากที่เอาชนะเชลซี 1–0 ในรอบชิงชนะเลิศ นี่เป็นครั้งที่สามที่พวกเขาจะลงเล่นในรายการนี้ โดยก่อนหน้านี้ พวกเขาเคยชนะเลิศในปี 1971 และเป็นฝ่ายแพ้ในปี 2016

แมนเชสเตอร์ซิตีชนะเลิศพรีเมียร์ลีกเป็นสมัยที่สามในสี่ปีหลังสุดภายใต้การคุมทีมของแป็ป กวาร์ดิออลา พวกเขาคว้าแชมป์ลีกหลังจากที่คู่ปรับร่วมเมืองอย่างแมนเชสเตอร์ยูไนเต็ดเปิดสนามโอลด์แทรฟฟอร์ดแพ้เลสเตอร์ซิตี 1–2 เมื่อวันที่ 11 พฤษภาคม ค.ศ. 202 พวกเขาจะลงเล่นในรายการนี้เป็นครั้งที่ 13 ก่อนหน้านี้ พวกเขาชนะเลิศ 6 สมัย (1937, 1968, 1972, 2012, 2018, 2019) และแพ้ 6 ครั้ง (1934, 1956, 1969, 1973, 2011, 2014)

 การแข่งขัน 
 รายละเอียด 

 GK 1  แคสเปอร์ สไมเกิล (c)RB 21 รีการ์ดู ปึไรราCB 18 ดาเนียล อามาร์เตย์CB 4  ชาลาร์ เซอยึนจือLB 5  ไรอัน เบอร์ทรันด์    CM 8  ยูรี ตีเลอมันส์   CM 25 วิลเฟรด อึนดิดีRW 17 อาโยเซ เปเรซ   AM 10 เจมส์ แมดดิสัน   LW 7  ฮาร์วีย์ บาร์นส   CF 9  เจมี วาร์ดี   ผู้เล่นสำรอง:GK 12 แดนนี วอร์ดDF 16 ฟิลิป เบ็นคอวิชDF 33 ลู้ก ทอมัส   MF 11 มาร์ก ออลไบรตัน   MF 20 ฮัมซา ชาดูรีMF 22 Kiernan Dewsbury-Hall   MF 42 บูบาการี ซูมาเร   FW 14 เกเลชี อิเฮอานาชอ   FW 29 แพตสัน ดากา   ผู้จัดการทีม: เบรนดัน ร็อดเจอส์300px GK 13 แซ็ก สเตฟเฟนRB 27 ฌูเวา กังเซลูCB 3  รูแบน ดียัช  CB 6  นาตัน อาเกLB 22 แบ็งฌาแม็ง แมนดีCM 80 Cole Palmer   CM 25 เฟร์นังจิญญู (c)  CM 8  อิลไค กึนโดอัน   RF 26 ริยาฎ มะห์รัซCF 21 เฟร์รัน ตอร์เรส   LF 53 Samuel Edozie   ผู้เล่นสำรอง:GK 33 สกอตต์ คาร์สันDF 34 ฟีลิปแป ซันด์แลร์DF 39 ยัง โกตูMF 10 แจ็ก กรีลิช   MF 16 โรดริ   MF 20 บือร์นาร์ดู ซิลวา   MF 69 Tommy DoyleMF 81 Claudio GomesMF 96 Ben Knight   ผู้จัดการทีม: แป็ป กวาร์ดิออลา

ผู้เล่นยอดเยี่ยมประจำนัด:
เกเลชี อิเฮอานาชอ (เลสเตอร์ซิตี)

ผู้ช่วยผู้ตัดสิน:
Ian Hussin (ลิเวอร์พูล)
Neil Davies (ลอนดอน)
ผู้ตัดสินที่สี่:
Peter Bankes (ลิเวอร์พูล)
ผู้ช่วยผู้ตัดสินสำรอง:
Nick Hopton (ดาร์บีเชอร์)
ผู้ช่วยผู้ตัดสินวิดีโอ:
Darren England (เชฟฟีลด์และแฮลลัมเชอร์)
ผู้ช่วยผู้ตัดสินจากการช่วยวิดีโอตัดสิน:
Dan Robathan (นอร์ฟอล์ก)กติกาการแข่งขัน
แข่งขันเวลาปกติ 90 นาที
ตัดสินด้วยการดวลลูกโทษเพื่อหาผู้ชนะ
ส่งชื่อผู้เล่นสำรองได้เก้าคน
เปลี่ยนตัวผู้เล่นสูงสุดได้หกคน
# สมาคมกีฬาและคณะกรรมการโอลิมปิกแห่งชาติซามัว
สมาคมกีฬาและคณะกรรมการโอลิมปิกแห่งชาติซามัว (, รหัสไอโอซี: SAM) เป็นคณะกรรมการโอลิมปิกแห่งชาติที่เป็นตัวแทนของประเทศซามัวสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2526 มีสำนักงานใหญ่ตั้งอยู่ที่ประเทศซามัว เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซามัวเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)